Henry Stuart Darnley
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Skottlands historie
Henry Stuart Darnley var en skotsk adelsmann som var gift med den skotske dronningen Maria Stuart. De fikk sønnen Jakob 1.
Darnley stammet på morssiden fra Henrik 7 og var skotsk tronfølger nest etter sin kusine Maria Stuart. I 1565 giftet han seg med Maria og fikk sønnen Jakob (Jakob 1). Ekteskapet var ikke vellykket. Darnley deltok i overfallet på Marias sekretær, David Rizzio, som ble drept i 1566. Da Darnley ble syk, kom en slags forsoning i stand. Myrdet Mens Maria var borte fra parets midlertidige residens i Edinburgh, ble huset sprengt i luften natten til 10. februar 1567. Darnley ble drept, trolig kvalt før eksplosjonen.Man mener at jarlen av Bothwell, James Hepburn Bothwell, stod bak drapet. Hvorvidt Maria var innblandet er omstridt. De såkalte kassettbrevene, åtte brev som skal være skrevet av Maria til Bothwell, er, hvis de er ekte, bevis for at Maria var Bothwells elskerinne før mordet på Darnley, og at hun var medskyldig i mordet. Les mer i Store norske leksikon kassettbrevene Stuart Skottlands historie